


LÄBIRÄÄKIMISTEGA PAKKUMISE KORRAS
TARTUS, RAEKOJA PLATS 12 JA RAEKOJA PLATS 14 ÄRIRUUMIDELE KASUTAJA LEIDMINE NING  KASUTUSSE  ANDMISE TINGIMUSED

Lugupeetud pakkuja!

Kutsume Teid osalema Raekoja plats 12 ja Raekoja plats 14, Tartu linn äriruumidele kasutaja leidmiseks korraldatud läbirääkimistega pakkumisel.

1. Üldtingimused	
[bookmark: _Hlk149820137]1.1. Tartu linn soovib leida kasutajat Raekoja plats 12 ja Raekoja plats 14 äriruumide (edaspidi koos Äriruum), üldpindalaga 411,6 m², üürile andmiseks alljärgnevatel tingimustel:
1.1.1. kasutusse antakse Raekoja plats 12 esimese korruse ruumid üldpindalaga 187,8 m² ja keldrikorruse ruumid üldpindalaga 111,1 m² ning Raekoja plats 14 esimese korruse ruumid üldpindalaga 112,7 m². Üüri alghind on esimese korruse ruumidel (üldpindalaga 300,5 m²) 15 eurot/m2 kuus, millele lisandub käibemaks. Keldrikorruse ruumide (üldpindalaga 111,1 m²) üüri suurus on 5 eurot/m2 kuus, millele lisandub käibemaks s.h enampakkumise käigus keldrikorruse ruumide üür ei muutu;
1.1.2. lisaks Äriruumi üürile kuuluvad tasumisele riiklikud ja kohalikud maksud ning tasud kommunaalteenuste eest;
1.1.3. Äriruum antakse kasutajale üürile kesklinna miljöösse ja hoone kasutuslaadi sobival äri- või teenindusotstarbel, v.a öö- või striptiisiklubi või kasiino;
1.1.4. kasutaja kohustub teostama omal kulul Äriruumi parendamiseks vajalikke remonditöid;
1.1.5. kasutaja peab järgima Äriruumi remonditööde teostamisel kõiki kehtivaid õigusakte ning teostama tööd hea ehitustava kohaselt;
1.1.6. kasutaja kohustub enne remonditööde alustamist kooskõlastama üürileandjaga kavandatavad tööd, sh vajaduse korral esitama projekti. Üürileandjal on õigus keelduda kooskõlastamisest põhjendatud juhul;
1.1.7. kasutaja vabastatakse üüri tasumisest remondi teostamise ajaks kuni kaheks (2) kuuks alates lepingu jõustumisest;
1.1.8. üürileandja ei hüvita kasutajale Äriruumis tehtud parenduste ega remonditööde kulusid;
1.1.9. kasutaja kohustub kuue (6) kuu jooksul pärast lepingu jõustumist viima omal kulul Äriruumis asuvad kütte-, veevarustus-, kanalisatsiooni-, elektri-, ventilatsiooni- ja muud tehnosüsteemid vastavusse tema poolt ruumides kavandatavale tegevusele kohalduvate õigusaktide nõuetega ning tagama nende nõuetekohase toimimise;
1.1.10. Äriruum antakse kasutamiseks 5 aastaks. Kui kasutaja on täitnud üürilepingut nõuetekohaselt, sh kasutanud Äriruumi sihtotstarbeliselt, on kasutajal eelisõigus pidada üürileandjaga läbirääkimisi lepingu pikendamiseks kuni 5 aastaks tingimusel, et pooled lepivad kokku pikendamise ajal kehtiva turuüüri kohaldamise ning üüri igakuise korrigeerimise vastavalt Statistikaameti avaldatud tarbijahinnaindeksi muutusele;
1.1.11. üürileping sõlmitakse vastavalt Tartu Linnavalitsuse 14. jaanuari 2025 istungi protokolliga nr 4 kinnitatud äriruumi üürilepingu tüüpvormile, millest jäetakse välja punktid 3.2 ja 5.1.14; 
1.1.12. kasutaja kohustub tasuma lepingu sõlmimise hetkeks kolme (3) kuu üüri suuruse tagatisraha lepingust tulenevate nõuete tagamiseks; 
1.1.13. kasutaja kohustub alustama Äriruumi kasutamist hiljemalt kuue (6) kuu jooksul lepingu jõustumisest ning kasutama Äriruumi vastavalt pakkumuses esitatud kontseptsioonile ja pakkumuses nimetatud sihtotstarbel. Üürileandjal on õigus kontrollida kontseptsiooni järgimist. Juhul kui kasutaja ei kasuta Äriruumi sihtotstarbeliselt või kaldub oluliselt kõrvale esitatud kontseptsioonist, on üürileandjal õigus leping üles öelda, teatades sellest ette kolm (3) kuud. Üürileandjal ei ole kohustust hüvitada kasutaja tehtud kulutusi ega parenduste väärtuse suurenemist;
1.1.14. kasutajal on õigus lepingu kehtivuse jooksul uuendada ja edasi arendada oma pakkumuse kohast kontseptsiooni ning tegevusi tingimusel, et sellised muudatused ei muuda kontseptsiooni olemust ega ole vastuolus lepingu tingimustega. Kontseptsiooni mis tahes olulisi muudatusi võib kasutaja teha üksnes üürileandja eelneval kirjalikul nõusolekul. Üürileandja ei või nõusoleku andmisest põhjendamatult keelduda. Kontseptsiooni oluliseks muudatuseks loetakse eelkõige muudatus, mis: muudab ruumide kasutusotstarvet või põhitegevusala; muudab oluliselt pakutavate toodete või teenuste liiki või kvaliteeditaset.

1.2. Läbirääkimistega pakkumise korras Raekoja plats 12 ja Raekoja plats 14 ruumidele kasutaja leidmise viib Tartu Linnavalitsuse 13.10.2026 korralduse nr 733 alusel läbi Tartu Linnavalitsuse linnavarade osakond.
1.3. Läbirääkimistega pakkumise läbiviimiseks on moodustatud komisjon koosseisus: esimees Eva Lääne, sekretär Inge Kool ja liikmed: Leelo Sahk-Jansen, Elisabeth Muts ja Kaili Ojamets.
1.4. Kasutaja leitakse ja Äriruum antakse kasutusse läbirääkimistega pakkumise korras vastavalt Tartu  Linnavara eeskirjale ja käesolevatele tingimustele. 
1.5. Pakkumise tingimuste sisu kohta selgituste saamiseks tuleb esitada kirjalik järelpärimine Tartu Linnavalitsuse linnavarade osakonnale e-posti aadressil Inge.Kool@tartu.ee või aadressil Küüni tn 1, 51004 Tartu. Pakkumise korraldaja annab selgitused kolme tööpäeva jooksul vastava taotluse saamisest arvates ning teeb need kättesaadavaks kõigile huvitatud isikutele linna kodulehel pakkumise avaldamise keskkonnas.
1.6. Raekoja plats 12 ja Raekoja plats 14 ruumidega on võimalik tutvuda eelneval kokkuleppel. Pakkumise esitamisel eeldatakse, et pakkuja on tutvunud  ruumidega.
1.7. Alternatiivsete või osaliste pakkumuste esitamine ei ole lubatud.

2. Tagatisraha
2.1. Tagatisraha suurus on 1000 eurot. Enampakkumise tagatisraha tuleb tasuda hiljemalt 06.12.2026 Tartu Linnavalitsuse kontole nr EE241010102030232008 AS SEB Pank, viitenumbriga 60109212000001.
2.2. Võitjaks osutunud pakkuja makstud tagatisraha võetakse arvesse võitjaks tunnistatud pakkujaga  sõlmitava lepingu kohase maksena. Teistele enampakkumisel osalejatele tagastatakse tagatisraha 5 tööpäeva jooksul pärast enampakkumise toimumist.

3. Nõuded pakkujale
3.1. Pakkuja peab olema äriregistris registreeritud juriidiline isik.
3.2. Pakkujal ei või olla õigusaktidest tulenevate riiklike või tema asukoha kohalike maksude või sotsiaalkindlustuse maksete võlgnevust.

4. Pakkumus
Pakkumus peab koosnema järgnevatest osadest:
4.1. Osa 1 –Pakkumus vastavalt Lisas 1 toodud vormile 1, sh esimese korruse ruumide (üldpindalaga 300,5 m²) pakutav üür, mis ei tohi olla väiksem kui 15 (viisteist) eurot/m2 kuus; kinnitus selle kohta, et pakkuja nõustub täielikult kõigi pakkumise tingimustega, on saanud Tartu linnalt kogu vajaliku informatsiooni ning nõustub enda võitjaks tunnistamise korral sõlmima lepingu läbirääkimistega pakkumise tingimuste Lisas 2 toodud äriruumi üürilepingu projekti tingimustel; 
4.2. Osa 2 – pakkuja tegevuste kontseptsioon, sh peab kontseptsioon koosnema vähemalt 1800 tähemärgist koos tühikutega (üks A4-leht) ning käsitlema vähemalt järgmisi teemasid. Nimetatud teemade käsitlemata jätmine võib kaasa tuua pakkumuse hindamisel madalama punktisumma või pakkumuse mittevastavaks tunnistamise; 
4.2.1. kontseptsiooni põhiidee ja eesmärk (sh kavandatavate tegevuste ja üldine lahenduse kirjeldus);
4.2.2. toitlustusteenuse osutamise korral teenuste toimimise kirjeldus, sh kavandatav menüü ja selle põhimõtted, toitlustuskoha lahtiolekuajad jmt;
4.2.3. sihtrühmad ja teenuse(te) nõudlus, sh ülevaade sihtrühmadest, kavandatav kliendimaht;
4.2.4. pakkuja ja meeskonna varasem kogemus kontseptsioonis nimetatud teenuse osutamisel ning vastavus kehtivatest õigusaktidest tulenevatele nõuetele;
4.2.5. tegevuste finantsiline teostatavus, sh planeeritud investeeringud, tegevuste jätkusuutlikkus ning riskide hinnang;
4.2.6. kontseptsiooni illustreerivad materjalid (nt fotod või visuaalid) on lubatud, kuid nende esitamine ei ole kohustuslik.

5. Pakkumuse vormistamine ja esitamine
5.1. Pakkumus vormistatakse eesti keeles.
5.2. Pakkumus peab koosnema käesolevates tingimustes nõutud dokumentidest, sh: 
5.2.1. volitatud isiku poolt pakkumuse esitamise korral lihtkirjalik volikiri (Lisa 1 vorm 2);
5.2.2. punkti 5 kohane pakkumus, sh kontseptsioon (Lisa 1 vorm 1);
5.2.3. tõend tagatisraha tasumise kohta.
5.3. Pakkumuse kõik dokumendid peavad olema lisatud digikonteinerisse ja  allkirjastatud pädeva isiku poolt. 
5.4. Digitaalselt allkirjastatud pakkumus ja sellega seotud materjalid tuleb edastada e-posti aadressile Raekojaplats12@tartu.ee. E-kirjas tuleb esitada pakkuja täpne nimi, kontaktandmed ja registrikood. E-kirja teemareal tuleb kasutada märget: „Raekoja plats 12 ja Raekoja plats 14 enampakkumine, mitte avada enne 07.12.2026 kell 9:05”.
5.5. Pakkumuse esitamise tähtaeg on 07.12.2026 kell 9:00.
5.6. Pakkuja kannab kõik pakkumuse ettevalmistamisega ning esitamisega seotud kulud.
5.7. Pakkuja võtab enda kanda pakkumuse õigeaegse üleandmise kogu riski, kaasa arvatud vääramatu jõu toime võimaluse.

6. Pakkumuste avamine, pakkumuste läbivaatamine ja läbirääkimiste pidamine
6.1. Pakkumused avatakse 07.12.2026 kell 9:05 Tartu Linnavalitsuse linnavarade osakonnas aadressil Küüni tn 1, Tartu kabinet 108 läbirääkimistega pakkumise läbiviimiseks moodustatud komisjoni poolt.
6.2. Punktis 5.5. nimetatud tähtajast hiljem saabunud pakkumusi ei avata, ei võeta arvesse ja tagastatakse pakkumuse teinud isikule.
6.3. Komisjon kontrollib, kas pakkuja vastab läbirääkimistega pakkumise tingimustes esitatud nõuetele ja hindab pakkumuse vastavust läbirääkimistega pakkumise tingimustele. 
6.4. Pakkuja, kes ei vasta läbirääkimistega pakkumise tingimustes esitatud nõuetele või kelle  pakkumus ei vasta läbirääkimistega pakkumuse tingimustele, kõrvaldatakse menetlusest ning teda läbirääkimistele ei lubata. Teave pakkumuse esitanud pakkujate ja pakkumuste vastavuse kohta esitatakse kõigile pakkujatele.
6.5. Nõuetele vastava pakkumuse esitanud pakkuja kutsutakse läbirääkimistele, kui pakkumise korraldaja peab läbirääkimisi vajalikuks. Läbirääkimiste sisu ei avaldata teistele pakkujatele ega kolmandatele isikutele. Komisjonil on õigus pidada läbirääkimisi nii esitatud pakkumuse kui ka enampakkumiste tingimiste üle.
6.6. Pärast läbirääkimiste lõppu esitab pakkuja komisjoni nõudmisel lõpliku kirjaliku pakkumuse.
6.7. Juhul, kui pakkumuse korraldaja ei pea läbirääkimisi vajalikuks, hindab komisjon nõuetele  vastavaks tunnistatud pakkumusi ilma läbirääkimisi läbi viimata.

7. Pakkumuste hindamine
7.1. Läbirääkimistega pakkumise võitja väljaselgitamisel hinnatakse pakkuja poolt pakutud üüri hinda ruutmeetri kohta kuus (maksimaalselt 10 punkti) ja esitatud kontseptsiooni (maksimaalselt  10 punkti).
7.1.1. üürihinna hindamisel antakse punktid järgmiselt: kõrgeima nõuetele vastava üüriga pakkumus saab 10 punkti, teiste pakkumuste punktid arvutatakse proportsionaalselt järgmise valemi alusel: pakkuja punktid = (pakutud üür / kõrgeim nõuetele vastav pakutud üür) x 10. Punktisumma ümardatakse kahe komakohani. Kui kõik nõuetele vastavad üüripakkumused on võrdsed, antakse kõigile pakkujatele 10 punkti.
7.1.2. kontseptsiooni hindamisel hindab iga komisjoni liige pakkuja esitatud kontseptsiooni iseseisvalt skaalal 1 kuni 10 punkti. Komisjoni liikmete antud punktide põhjal arvutatakse keskmine punktisumma, mis ümardatakse kahe komakohani.
7.2. Võitjaks tunnistatakse pakkuja, kelle pakkumus saab suurima kogupunktisumma.
7.3. Võrdse kogupunktisumma korral tunnistatakse võitjaks pakkuja, kelle kontseptsiooni eest saadud punktisumma on suurem. Kui ka kontseptsiooni punktisumma on võrdne, selgitatakse võitja liisu heitmise teel.
7.4. Kui pakkuja kontseptsiooni keskmine punktisumma on alla 5 punkti, ei tunnistata pakkujat võitjaks. Sellisel juhul on komisjonil õigus tunnistada võitjaks järgmise suurima punktisummaga pakkumus, eeldusel et selle kontseptsiooni keskmine punktisumma on vähemalt  5 punkti. Kui ükski pakkuja ei saavuta kontseptsiooni eest vähemalt 5 punkti või puuduvad muud nõuetele vastavad pakkumused, on komisjonil õigus tunnistada enampakkumine nurjunuks.

8. Lepingu sõlmimine
8.1. Tartu Linnavalitsuse poolt võitjaks tunnistatud pakkujaga sõlmitakse äriruumi üürileping Lisas 1 toodud tingimustel.
8.2. Tartu Linnavalitsus jätab endale õiguse põhjendatud juhul loobuda üürilepingu sõlmimisest ning tunnistada läbirääkimistega pakkumismenetlus lõppenuks, kui ilmnevad asjaolud, mis muudavad lepingu sõlmimise või menetluse jätkamise ebaotstarbekaks või võimatuks.

Lisad:
1. Vorm 1 hinnapakkumine; Vorm 2 volikiri
2. Äriruumi üürilepingu projekt
3. Ruumide plaan
4. Ruumide eksplikatsioon



